IHL ครึ่งปีหลังสดใส อานิสงส์ทุกธุรกิจหนุน ลุ้นผลงานปี 64 โตตามเป้า 20%
IHL เปิดเผยทุกกลุ่มธุรกิจในช่วงครึ่งปีหลังแนวโน้มสดใส ทั้งนี้ลุ้นในปี 2564 จะสามารถเติบโตตามเป้าหมาย 20%
28 ก.ย. 2564

นายวศิน ดำรงสกุลวงษ์ กรรมการบริษัท อินเตอร์ไฮด์ จำกัด (มหาชน) หรือ IHL เปิดเผยว่า กำไรสุทธิในช่วงครึ่งปีแรกสามารถทำได้อย่างโดดเด่น โดยพลิกมีกำไรสุทธิ 64.08 ล้านบาท เมื่อเทียบกับงวดเดียวกันของปีก่อนขาดทุนสุทธิ 37.02 ล้านบาท ซึ่งเป็นผลจากธุรกิจผลิตเบาะหนังรถยนต์ที่มีการสั่งซื้อเข้ามาเป็นจำนวนมาก ประกอบกับธุรกิจผลิตหนังเฟอร์นิเจอร์ และธุรกิจฟอกหนังรองเท้าที่ยังคงสร้างรายได้ให้แก่บริษัทได้อย่างต่อเนื่อง
อีกทั้งบริษัทในเครืออย่าง บริษัท อินเตอร์กรีน จำกัด เผยถึง ผลลัพธ์ทางด้านดีที่มีต่อผลประกอบการของบริษัทในอนาคตว่ามีทิศทางที่ดีขึ้นเรื่อยๆ ประกอบกับทุกกลุ่มธุรกิจในช่วงครึ่งปีหลังมีแนวโน้มที่ดีมากยิ่งขึ้นโดยถือว่าเป็นสัญญาณที่ดี เพราะคาดว่าผลงานของธุรกิจในปี 2564 จะสามารถเติบโตตามเป้าหมาย 20%
 
 